[bookmark: part_e43474a904da421eaff991d76185c117][bookmark: _Hlk158278127]PATVIRTINTA
Marijampolės savivaldybės mero
2024m. vasario 21d. 
potvarkiu Nr. MV - 151


PROJEKTO „LAIKINOSIOS NAKVYNĖS NAMŲ PADALINIO IŠPLĖTIMAS IR MODERNIZAVIMAS  MARIJAMPOLĖS SAVIVALDYBĖJE“ PARTNERIO ATRANKOS TVARKOS APRAŠAS


I SKYRIUS
BENDROSIOS NUOSTATOS

1. Projekto „Laikinosios nakvynės namų padalinio išplėtimas ir modernizavimas  Marijampolės savivaldybėje“ (toliau – Projektas) partnerio atrankos tvarkos aprašas (toliau - Aprašas) reglamentuoja reikalavimus pareiškėjams, jų teikiamoms paraiškoms, partnerio atrankos organizavimo tvarką, Partnerio atrankos komisijos (toliau – Komisija) darbo organizavimą, paraiškų vertinimo kriterijus, finansavimą ir kitus klausimus, susijusius su partnerio atranka.
[bookmark: part_a396b23ac4e446d6a7eeabea977f8e28]2. Projekto partnerio atrankos tikslas – atrinkti Projekto partnerį, kuris užtikrintų kokybiškų Aprašo 5 punkte nurodytų paslaugų teikimą Marijampolės savivaldybėje Projekto įgyvendinimo laikotarpiu.
3. Projekto tikslinė grupė – socialinės rizikos grupės (asmenys išėję iš laisvės atėmimo bausmės atlikimo vietos, socialinės reabilitacijos įstaigų ir kiti Marijampolės savivaldybės gyventojai, kurie prarado būstą arba dėl smurto, kitokios prievartos laikinai pasitraukė iš gyvenamosios vietos arba jos niekada neturėjo, asmenys, kurie dėl nepakankamų pajamų ar skurdo negali (neturi galimybės) pasirūpinti savo higiena.   
[bookmark: part_cf3c640c234d4cd6b419f6c24011a710]4. Apraše vartojamos sąvokos:
[bookmark: part_92b81898c5084020a24d881b2af7aa0d][bookmark: _Hlk158362460]4.1. pareiškėjai – viešieji, privatieji juridiniai asmenys, nevyriausybinės organizacijos, savivaldybės biudžetinės įstaigos teikiantys laikinojo apnakvindinimo ir apgyvendinimo paslaugas, išreiškę norą būti projekto „Laikinosios nakvynės namų padalinio išplėtimas ir modernizavimas  Marijampolės savivaldybėje“  partneriu ir atrankos konkursui pateikę paraišką;
[bookmark: part_643946b0417545a09e351061f2b46963]4.2. paslaugų teikėjas - atrinktas Projekto partneris (toliau – Partneris);
5. Projekto veiklos, kurioms vykdyti bus atrenkamas Partneris:
5.1. laikino apnakvindinimo paslauga. 
Nakvynės ir būtinųjų paslaugų (asmens higienos, buitinių ir kt.) asmenims suteikimas,  esant poreikiui, sveikatos priežiūros paslaugų organizavimas, palydėjimas į sveikatos priežiūros įstaigą;
5.2. apgyvendinimo paslauga.
Apgyvendinimas, emocinė – psichologinė pagalba, minimalių buitinių ir asmens higienos paslaugų organizavimas, kasdienio gyvenimo įgūdžių ugdymas ir palaikymas ar atkūrimas, pagalba organizuojant sveikatos priežiūros paslaugas, kitos paslaugos, reikalingos asmeniui individualiai.  
6. Kitos Apraše vartojamos sąvokos atitinka Socialinių paslaugų įstatyme, Socialinių paslaugų kataloge, patvirtintame Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 „Dėl socialinių paslaugų katalogo patvirtinimo“, Apraše ir kituose teisės aktuose, kurie reglamentuoja socialinių paslaugų teikimą, vartojamas sąvokas. 
[bookmark: part_40eaffafe29644dfa14e5b7d24d0d300]7. Paslaugų turinys nurodytas Socialinių paslaugų kataloge.
8. Projekto įgyvendinimo laikotarpis 2024 m. - 2030m. 

II SKYRIUS
REIKALAVIMAI PROJEKTO PARTNERIAMS

9. Atrankai paraiškas gali teikti Partneriai, atitinkantys nurodytus reikalavimus:
[bookmark: part_ffd8092534614e57bf63f63f9fa2a34a]9.1. atitinka Partnerio statusą, kaip nurodyta 4.1 papunktyje;
[bookmark: _Hlk158283267]9.2. turi ne mažesnę nei 10 metų laikinosios nakvynės paslaugų teikimo Marijampolės savivaldybėje patirtį;
[bookmark: _Hlk158283312]9.3. įgyvendinant Projektą, užtikrina jo atitiktį laikinosios nakvynės paslaugų teikimo reikalavimams (pvz., turi reikiamas licencijas paslaugoms teikti);
[bookmark: _Hlk158283520]9.4. turi pakankamus kvalifikuotus žmogiškuosius išteklius, reikalingus šioms paslaugoms teikti (paslaugas teikiantys darbuotojai turi atitinkamai profesijai reikalingus teisės aktuose nustatytus išsilavinimus, atestacijos pažymėjimus, licencijas, tobulinasi savo profesinę kompetenciją);
[bookmark: _Hlk158283623]9.5. užtikrina laikino apnakvindinimo paslaugos prieinamumą visą parą, apgyvendinimo paslaugą suteikia iki 12 mėn. ar ilgiau;
[bookmark: _Hlk158283346]9.6. užtikrina (organizuoja) asmenų, gyvenančių nakvynės namuose, parvežimą iš gydymo įstaigų ar viešųjų vietų;  
[bookmark: part_6d1578fe65cf49feb005decfb7c7167f][bookmark: part_68ca1f3b0d9148a8b183fe37fee1800e][bookmark: part_e71679e65239430c9931c2f655090215][bookmark: _Hlk158283660]9.7. yra įvykdę pareigas, susijusias su mokesčių ir socialinio draudimo įmokų mokėjimu;
[bookmark: part_2d9ab608511d49abab4f449d93bab6d0][bookmark: _Hlk158283692]9.8. nėra iškeltos bylos dėl bankroto arba restruktūrizavimo, nėra priimtas kreditorių susirinkimo nutarimas bankroto procedūras vykdyti ne teismo tvarka;
[bookmark: part_384f68459f2048fe92079c0e14479b2f][bookmark: _Hlk158283719]9.9. nėra įsiteisėjusio teismo sprendimo dėl paramos skyrimo iš ES ir (arba) Lietuvos Respublikos biudžeto lėšų naudojimo pažeidimo.
[bookmark: part_8166f0c4c1d846039663cf906cbde1ad][bookmark: part_ab95c78668694327933d0bff5c40cb84][bookmark: part_ed24bd4bbafd4b3594e87be69ed4c617][bookmark: _Hlk158283750]10. Projekto metu privaloma įgyvendinti teikiamų paslaugų viešinimo priemones.

III SKYRIUS
PARAIŠKŲ ATRANKOS KONKURSUI TEIKIMAS

11. Projekto partnerio atrankos konkursą (toliau – Konkursas) organizuoja Marijampolės savivaldybės administracija. Konkursas skelbiamas viešai Marijampolės savivaldybės interneto svetainėje www.marijampole.lt. Skelbime nurodoma:
11.1. Socialinių paslaugų skyriaus vyriausioji specialistė teikiantis konsultacijas įstaigoms/organizacijoms su Konkursu ir Projektu susijusiais klausimais, telefono numeris, elektroninio pašto adresas ir laikas pasiteirauti;
11.2. paraiškų priėmimo terminas;
11.3. Aprašas, Paraiška dėl dalyvavimo projekto „Laikinosios nakvynės namų padalinio išplėtimas ir modernizavimas  Marijampolės savivaldybėje“  partnerio atrankos konkurse (Aprašo 1 priedas) (toliau – Paraiška) ir deklaracija (Aprašo 5 priedas);
11.4. gali būti nurodoma kita, su Projektu ar Konkurso organizavimu susijusi, informacija.
12. Įstaiga/organizacija siekianti būti Projekto partneriu, pateikia Savivaldybės administracijos organizuojamam Konkursui Paraišką.
13. Paraiškų priėmimo terminas turi būti ne trumpesnis kaip 10 kalendorinių dienų nuo kvietimo teikti Paraiškas paskelbimo dienos.
14. Paraiška turi būti užpildyta lietuvių kalba kompiuteriu ir pasirašyta asmens, turinčio teisę veikti Pareiškėjo vardu, nurodant vardą, pavardę ir pareigas bei patvirtinta antspaudu, jei tokį antspaudą įstaiga/organizacija privalo turėti, arba pasirašyta kvalifikuotu elektroniniu parašu, atitinkančiu 2014 m. liepos 23 d. Europos Parlamento ir Tarybos reglamente (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/E, nustatytus kvalifikuotam elektroniniam parašui keliamus reikalavimus.
15. Kartu su Paraiška Pareiškėjai privalo pateikti šiuos dokumentus:
15.1. steigimo dokumento kopiją (pvz., nuostatai, įstatai);
15.2. atsiskaitymo su valstybės, savivaldybių biudžetais ir valstybės pinigų fondais pažymą, išduotą apskrities Valstybinės mokesčių inspekcijos, arba valstybės įmonės Registrų centro išduotą dokumentą, patvirtinantį jungtinius kompetentingų institucijų tvarkomus duomenis (ši nuostata netaikoma valstybės ar savivaldybių biudžetų finansuojamoms institucijoms bei įstaigoms). Tais atvejais, kai pagal sutartį su mokesčius administruojančia institucija mokesčio mokėjimas yra atidėtas, pridedami dokumentai ar jų kopijos, patvirtinančios mokesčių atidėjimą. Pažyma ar dokumentas turi būti išduotas ne anksčiau nei prieš 1 mėnesį iki Paraiškos pateikimo;
15.3. specialistų, kurie teiks numatytas paslaugas, kvalifikaciją patvirtinančių dokumentų kopijas;
15.4. asmens, turinčio teisę veikti Pareiškėjo vardu, pasirašytą deklaraciją (Aprašo 5 priedas);
15.5. įstaigos/organizacijos patirtį, teikiant Aprašo 5 punkte išvardintas paslaugas, dokumento kopiją.
16. Pareiškėjas, siekiantis būti Projekto partneriu, gali pateikti kitus, įstaigos/organizacijos nuožiūra svarbius dokumentus ar informaciją, susijusią su Konkursu.
17. Pareiškėjas turi pateikti vieną Paraiškos ir prie jos pridedamų dokumentų egzempliorių.
18. Paraiškas turi pateikti iki Konkurso skelbime nurodytos paskutinės Paraiškų pateikimo dienos ir valandos:
18.1. vienu laišku elektroniniu paštu paslauga@marijampole.lt, laiško temos laukelyje (Subject) nurodant – „Projekto „Laikinosios nakvynės namų padalinio išplėtimas ir modernizavimas  Marijampolės savivaldybėje“  partnerio atrankos konkursas“ Paraiška turi būti pasirašyta kvalifikuotu elektroniniu parašu;
18.2. siunčiama paštu, adresu: J. Basanavičiaus a. 1, 68307 Marijampolė. Pašto žymoje nurodyta išsiuntimo ar pateikimo siųsti data turi būti ne vėlesnė kaip Konkurso skelbime nurodyta galutinė Konkurso paraiškų pateikimo data; 
18.3. Marijampolės savivaldybės administracijai, Marijampolė, J. Basanavičiaus a. 1, 3 arba 4 langelis, užantspauduotame voke, ant kurio užrašytas Konkurso pavadinimas „Projekto „Laikinosios nakvynės namų padalinio išplėtimas ir modernizavimas  Marijampolės savivaldybėje“  partnerio atrankos konkursas“.
19. Paraiškos, pateiktos kitu nei Apraše nurodytu būdu ar pasibaigus pateikimo terminui, neregistruojamos ir nevertinamos, išskyrus atvejus, kai Pareiškėjas dėl informacinės sistemos sutrikimo (laikino funkcinių galimybių neužtikrinimo) negali pateikti Paraiškos ir nedelsdamas (paraiškų teikimo laikotarpiu) praneša apie tai elektroniniu paštu, nurodytu Konkurso kvietime. Informacija, kad Paraiška gauta ir kad Paraiškai suteiktas numeris arba Paraiška nebus vertinama, Pareiškėjams pateikiama elektroniniu paštu per 3 darbo dienas nuo Paraiškos pateikimo dienos.
20. Pareiškėjai iki galutinio Paraiškų pateikimo termino turi teisę pakeisti arba atšaukti savo pateiktą Paraišką. Toks pakeitimas arba pranešimas, kad Paraiška atšaukiama, pripažįstamas galiojančiu, jeigu Komisija jį gauna pateiktą raštu iki Paraiškų pateikimo termino pabaigos.
21. Konkursas laikomas įvykusiu, kai pateikiama bent viena Paraiška.
22. Pareiškėjai, rengdami Paraiškas, turi teisę gauti informaciją ir konsultacijas su Konkursu susijusiais klausimais, kurias pagal kompetenciją teikia Konkurso skelbime nurodyti kontaktiniai asmenys. Informacija Pareiškėjams teikiama iki paskutinės Paraiškų pateikimo darbo dienos pabaigos.

IV SKYRIUS
KOMISIJOS SUDARYMAS IR DARBO ORGANIZAVIMAS

23. Konkursui pateiktas Paraiškas vertina ir siūlymus dėl Projekto partnerių atrankos teikia mero potvarkiu patvirtinta „Projekto „Laikinosios nakvynės namų padalinio išplėtimas ir modernizavimas  Marijampolės savivaldybėje“  partnerio atrankos komisija (toliau – Komisija), sudaroma iš ne mažiau kaip 3 narių.
24. Komisijos darbui vadovauja Komisijos pirmininkas, jo nesant – Komisijos pirmininko pavaduotojas. Komisiją techniškai aptarnauja Komisijos sekretorius, paskirtas Savivaldybės administracijos direktoriaus įsakymu (toliau – Sekretorius), pasirašęs konfidencialumo pasižadėjimą dėl konkurso informacijos konfidencialumo užtikrinimo, šios informacijos viešo ne skelbimo ir neplatinimo (Aprašo 3 priedas). Komisijos sekretorius nėra Komisijos narys.
25. Komisija savo veikloje vadovaujasi Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais bei šiuo Aprašu.
26. Komisijos darbo forma yra posėdžiai. Posėdžiai yra teisėti, kai juose dalyvauja ne mažiau kaip du trečdaliai Komisijos narių.
27. Pirmasis Komisijos posėdis šaukiamas ne vėliau kaip per 3 darbo dienas nuo paskutinės nustatytos Paraiškų pateikimo Konkursui dienos.
28. Pradėdami darbą, Komisijos nariai privalo pasirašyti konfidencialumo pasižadėjimą ir nešališkumo deklaraciją (Aprašo 4 priedas).
29. Komisijos nariai už konfidencialumo pasižadėjime ir nešališkumo deklaracijoje nustatytų elgesio normų pažeidimus traukiami tarnybinėmis arba drausminėmis atsakomybėmis teisės aktų nustatyta tvarka.
30. Jeigu yra aplinkybių, galinčių turėti įtakos priimant sprendimą, su tomis aplinkybėmis susijęs (-ę) Komisijos narys (-iai), prieš pradėdamas (-i) nagrinėti Paraiškas, turi nusišalinti, prieš tai pranešęs (-ę) Komisijos pirmininkui. Jeigu Komisijos narys (-iai) nenusišalina, o vėliau dėl to kyla interesų konfliktas, jo (jų) vertinimo rezultatai laikomi negaliojančiais.
31. Komisijos sprendimai priimami balsuojant posėdyje dalyvaujančių Komisijos narių balsų dauguma. Kai Komisijos narių balsai pasiskirsto po lygiai, lemiamą balsą turi Komisijos pirmininko, o jam nesant – Komisijos pirmininko pavaduotojo balsas.
32. Komisijos sprendimai įforminami protokolu, kurį pasirašo posėdžio pirmininkas ir sekretorius. Komisijos posėdžius protokoluoja Sekretorius. Protokolai parengiami ne vėliau kaip per 3 darbo dienas po posėdžio. Komisijos narys turi teisę pareikšti savo atskirąją nuomonę, kuri pridedama prie protokolo.

V SKYRIUS
PARAIŠKŲ VERTINIMAS IR PARTNERIŲ ATRANKA

33. Paraiškų vertinimas turi būti atliktas per 3 darbo dienas nuo Paraiškų pateikimo termino pabaigos.
34. Paraiškų vertinimas susideda iš Paraiškos administracinės atitikties ir kokybės vertinimo.
35. Paraiškų administracinės atitikties vertinimą atlieka Sekretorius, patikrindamas, ar:
35.1. Paraišką pateikė įstaiga/organizacija, kuri atitinka Aprašo 9 punkte nurodytus reikalavimus;
35.2. Paraiška pateikta iki Konkurso skelbime nurodytos paskutinės Paraiškų pateikimo dienos ir valandos;
35.3. Paraiška pateikta pagal nustatytą formą ir atitinka Aprašo 14 punkte nustatytus reikalavimus;
35.4. Paraiška pasirašyta asmens, turinčio teisę veikti įstaigos/organizacijos vadovo ar jo įgalioto asmens, privataus juridinio ar fizinio asmens vardu;
35.5. Paraiška pateikta kartu su Aprašo 15 punkte nurodytais dokumentais ar tinkamai patvirtintomis dokumentų kopijomis (Paraiškos priedais).
36. Jeigu vertinant Paraišką nustatoma, kad ji atitinka ne visus Paraiškos administracinės atitikties vertinimo kriterijus, Komisija raštu kreipiasi į Pareiškėją, prašydama pateikti trūkstamą informaciją ir (ar) dokumentus ir (ar) patikslinti Paraišką ir nustato patikslinimų pateikimo terminą. Šis terminas negali būti ilgesnis kaip 3 darbo dienos.
37. Nepateikus prašomos informacijos, Komisija priima sprendimą atmesti Paraišką dėl administracinės atitikties vertinimo kriterijų neatitikimo, neatliekant Paraiškos kokybės vertinimo. Apie tai per 3 darbo dienas nuo sprendimo priėmimo Komisija informuoja Pareiškėją raštu, nurodydama Paraiškos atmetimo priežastis.
38. Paraiškos, kurių administracinė atitiktis įvertinta teigiamai, t. y. Paraiškos atitinka visus administracinės atitikties vertinimo kriterijus, perduodamos Komisijai jų kokybei įvertinti.
39. Paraiškų kokybės vertinimas atliekamas užpildant Vertinimo anketą (Aprašo 2 priedas). Kiekvienos Paraiškos kokybę vertina visi Komisijos nariai, išskyrus Sekretorių.
40. Komisija, vertindama kokybę, taip pat turi teisę priimti sprendimą atmesti Paraišką, jei:
40.1.Paraiškoje arba kartu teikiamuose dokumentuose pateikė klaidinančią arba melagingą informaciją;
40.2. įstaiga/organizacija bandė gauti konfidencialią informaciją arba daryti įtaką Komisijos nariams.
41. Atliekant Paraiškų vertinimą, Paraiškos vertinamos balais. Didžiausia galima skirti balų suma – 50 balų. Įstaigos/organizacijos, kurių Paraiškos surinko 15 ir mažiau balų, nesiūlomos įtraukti į Projekto partnerius.
42. Skaičiuojant Paraiškai suteiktą balą, yra skaičiuojamas visų Komisijos narių skirtų balų vidurkis.
43. Komisijos sprendimu gali būti pasirenkamas daugiau nei vienas Projekto partneris.
44. Projekto partnerių atrankos rezultatai įforminami Komisijos posėdžio protokolu (toliau – Protokolas), kuriame nurodoma, kad Projekto partneriai atrinkti vadovaujantis šiuo Aprašu. 
45. Per 3 darbo dienas nuo Komisijos sprendimo dėl Partnerių atrankos, apie jį yra informuojami partneriai, o informacija paskelbiama savivaldybės internetinėje svetainėje www.marijampole.lt.
46. Su atranką laimėjusiais partneriais Savivaldybės administracija sudaro jungtinės veiklos sutartį, kurioje nustato tarpusavio teises ir pareigas įgyvendinant Projektą.
47. Neatrinkti partneriai per 3 darbo dienas informuojami raštu, nurodant tokio sprendimo priėmimo priežastis ir apskundimo tvarką.

VI SKYRIUS
BAIGIAMOSIOS NUOSTATOS

48. Komisijos posėdžio darbo organizavimo procedūrinius klausimus, nenumatytus šiame Apraše, sprendžia Komisijos pirmininkas.
49. Teikiančios Paraiškas įstaigos/organizacijos yra atsakingos už teikiamų dokumentų ir duomenų teisingumą.
50. Komisijos veiklos dokumentai (posėdžių protokolai, susirašinėjimo medžiaga, kiti dokumentai) saugomi savivaldybės administracijoje Lietuvos Respublikos dokumentų ir archyvų įstatymo nustatyta tvarka.

	__________________

[bookmark: _Hlk20312213]Projekto „Laikinosios nakvynės namų padalinio išplėtimas ir modernizavimas  Marijampolės savivaldybėje“  partnerio atrankos tvarkos aprašo 
1 priedas

(Paraiškos dėl dalyvavimo projekto „Laikinosios nakvynės namų padalinio išplėtimas ir modernizavimas  Marijampolės savivaldybėje“  partnerio atrankos konkurse forma)

_______________________________________________________________
(Paraišką teikiančios įstaigos/organizacijos pavadinimas)

Marijampolės savivaldybės merui

PARAIŠKA
DĖL DALYVAVIMO PROJEKTO  „LAIKINOSIOS NAKVYNĖS NAMŲ PADALINIO IŠPLĖTIMAS IR MODERNIZAVIMAS  MARIJAMPOLĖS SAVIVALDYBĖJE“  PARTNERIO ATRANKOS KONKURSE

_________________
data

	I. INFORMACIJA APIE ĮSTAIGĄ/ORGANIZACIJĄ:

	Adresas
	

	Juridinio asmens kodas
	

	Telefono numeris
	

	Elektroninio pašto adresas
	

	Banko rekvizitai (sąskaitos numeris, banko pavadinimas, kodas)
	

	Vadovo vardas, pavardė 
	

	Kontaktinio asmens vardas, pavardė
	

	Kontaktinio asmens telefono numeris, elektroninio pašto adresas
	

	II. INFORMACIJA APIE PASLAUGŲ TEIKIMĄ:

	Trumpas organizacijos aprašymas 
	Patirtis teikiant laikinosios nakvynės paslaugas Marijampolės savivaldybėje, pasiekti rezultatai, turimos licencijos ir kt.

	Tikslinės grupės ir paslaugų aprašymas 
	Įvardinama tikslinė grupė, kuriai bus teikiamos paslaugos,  aprašoma kokios paslaugos bus teikiamos, jų teikimo trukmė, dažnumas.

	III. TURIMI IŠTEKLIAI:

	Žmogiškųjų išteklių aprašymas
	Nurodoma specialistų, teiksiančių paslaugas, kvalifikacija, skaičius, jiems numatomas darbo krūvis.

	Materialinių išteklių aprašymas
	Nurodomos turimos priemonės, reikalingos projekto veikai vykdyti.



PRIDEDAMA:
1. Įstaigos/organizacijos steigimo dokumentų kopija, ______ lapai (-ų);
2. Pažymos (dokumento), nurodytos Aprašo 15.2 papunktyje, kopija/nuorašas ______ lapai (-ų);
3. Specialistų, kurie teiks numatytas paslaugas, kvalifikaciją patvirtinančių dokumentų kopijos, _____ lapai (-ų);
4. Deklaracija ______ lapas.
5. Licencijų kopijos _____________ lapai (-ų);
6. Įstaigos/organizacijos patirtį teikiant laikinosios nakvynės paslaugas patvirtinančio dokumento kopija _______ lapai (-ų).


__________________   _____________  ______________________________
(Pareigos)		(Parašas)		(Vardas ir pavardė)



A. V.

	  __________________
	
Projekto „Laikinosios nakvynės namų padalinio išplėtimas ir modernizavimas  Marijampolės savivaldybėje“  partnerio atrankos tvarkos aprašo
 2 priedas

(Projekto „Laikinosios nakvynės namų padalinio išplėtimas ir modernizavimas  Marijampolės savivaldybėje“  partnerio atrankos paraiškų vertinimo anketos forma

______________________________________________________________
(Įstaigos/organizacijos pavadinimas)

PROJEKTO „LAIKINOSIOS NAKVYNĖS NAMŲ PADALINIO IŠPLĖTIMAS IR MODERNIZAVIMAS  MARIJAMPOLĖS SAVIVALDYBĖJE“  PARTNERIO ATRANKOS PARAIŠKŲ VERTINIMO ANKETA

	Eil.
Nr.
	Vertinimo kriterijai
	Maksimalus galimų balų skaičius
	Rekomenduojami balai
	Skirtų balų skaičius

	1.
	Tikslinė grupė, kuriai bus teikiamos paslaugos:
- atitinka visas nurodytas Apraše;
- atitinka dalį nurodytų Apraše.
	10
	

10
5
	

	2.
	Paslaugų aprašymas (paslaugos, kurios bus teikiamos, jų trukmė, dažnumas):
– aiškiai nurodyta; 
– trūksta aiškumo.
	10
	

10
5
	

	3.
	Įtaigos/organizacijos turimi žmogiškieji ištekliai veiklai vykdyti (veikloms vykdyti turi reikalingų specialistų, pridėti jų išsilavinimą pagrindžiantys dokumentai):
- turi pakankamai, išsilavinimą pagrindžiantys dokumentai pridėti;
- turi nepakankamai, trūksta pagrindimo.
	10
	




10
5
	

	4.
	Projektui vykdyti turi materialius išteklius (kompiuteris, spausdintuvas, telefonas, baldai ir kt.):
- taip, turi visas išvardytas priemones;
- taip, turi tik dalį.
	10
	


10
5
	

	5.
	Veiklai vykdyti turi transporto priemonę:
- taip
- ne
	10
	
10
5
	

	Bendra balų suma
	50
	
	


Paraiškos įvertinimas
Nuo 50 iki 20 balų – paraiška tinkama, 15 ir mažiau balų – paraiška atmestina.

Komisijos narys        ____________                ________________________
                                        (Parašas)                                        (Vardas ir pavardė)
	________________

Projekto „Laikinosios nakvynės namų padalinio išplėtimas ir modernizavimas  Marijampolės savivaldybėje“  partnerio atrankos tvarkos aprašo
3 priedas

(Projekto „Laikinosios nakvynės namų padalinio išplėtimas ir modernizavimas  Marijampolės savivaldybėje“  partnerio atrankos komisijos sekretoriaus konfidencialumo pasižadėjimo forma)

__________________________________________________________
(savivaldybės administracijos darbuotojo vardas ir pavardė)

PROJEKTO „LAIKINOSIOS NAKVYNĖS NAMŲ PADALINIO IŠPLĖTIMAS IR MODERNIZAVIMAS  MARIJAMPOLĖS SAVIVALDYBĖJE“  PARTNERIO ATRANKOS KOMISIJOS SEKRETORIAUS KONFIDENCIALUMO PASIŽADĖJIMAS

20_____ m. ____________________ d.


Aš pareiškiu, kad tvarkydamas (-a) projekto „Laikinosios nakvynės namų padalinio išplėtimas ir modernizavimas  Marijampolės savivaldybėje“ partnerio atrankos paraiškų vertinimo ir atrankos komisijos raštvedybą ir atlikdamas (-a) techninį darbą, susijusį su komisijos posėdžių įforminimu, ir susipažinęs (-usi) su visa iki šio momento prieinama informacija apie projektų paraiškų teikimą, vertinimą ir atranką, pasižadu išlaikyti paslaptyje visą su paraiškų vertinimo ir atrankos komisijos darbu susijusią informaciją bei dokumentus (konfidencialią informaciją), taip pat dokumentus, kurie bus parengti paraiškų vertinimo ir atrankos komisijos posėdžių metu ar jiems pasibaigus. Užtikrinu, kad minėta informacija bus naudojama tik paraiškų vertinimo ir atrankos komisijos posėdžių įforminimo tikslais ir nebus atskleista jokiai trečiajai šaliai. Taip pat pasižadu neplatinti jokių man pateiktų rašytinės informacijos kopijų ir originalų.

_________________                     ___________________________________
(Parašas)	 			(Vardas ir pavardė)

	________________
	
Projekto „Laikinosios nakvynės namų padalinio išplėtimas ir modernizavimas  Marijampolės savivaldybėje“  partnerio atrankos tvarkos aprašo
4 priedas

(Projekto „Laikinosios nakvynės namų padalinio išplėtimas ir modernizavimas  Marijampolės savivaldybėje“  partnerio atrankos komisijos nario konfidencialumo pasižadėjimo ir nešališkumo deklaracijos forma)

  _______________________________________________________________
(komisijos nario vardas ir pavardė)

PROJEKTO „LAIKINOSIOS NAKVYNĖS NAMŲ PADALINIO IŠPLĖTIMAS IR MODERNIZAVIMAS  MARIJAMPOLĖS SAVIVALDYBĖJE“  PARTNERIO ATRANKOS KOMISIJOS NARIO KONFIDENCIALUMO PASIŽADĖJIMO IR NEŠALIŠKUMO DEKLARACIJA

20_____ m. __________________ d.


Aš pareiškiu, kad vertindama (-as) projekto partnerio atrankos paraiškas,
1.	Pasižadu:
1.1.	saugoti ir tik įstatymų ir kitų teisės aktų nustatytais tikslais ir tvarka naudoti konfidencialią informaciją, kuri man taps žinoma, vertinant projekto „Laikinosios nakvynės namų padalinio išplėtimas ir modernizavimas  Marijampolės savivaldybėje“  partnerio atrankos paraiškas;
1.2.	man patikėtus dokumentus, kuriuose yra konfidenciali informacija, saugoti tokiu būdu, kad tretieji asmenys neturėtų galimybės su jais susipažinti ar pasinaudoti.
2.	Man išaiškinta, kad konfidencialią informaciją sudaro:
2.1.	 projekto partnerių atrankos paraiškose pateikti duomenys ir turinys;
2.2. paraiškų vertinimo išvados;
2.3. paraiškų vertinimo rezultatų duomenys;
2.4. kita informacija, susijusi su paraiškų nagrinėjimu, aiškinimu, vertinimu ir palyginimu, jeigu jos atskleidimas prieštarauja teisės aktams.
3.	 Patvirtinu, kad atsisakysiu vertinti man pateiktą paraišką, jei paaiškės, kad aš esu paraišką pateikusios įstaigos/organizacijos narys (-ė), privatus juridinis ar fizinis asmuo; esu įtrauktas (-a) į paraiškos, kuri yra vertinimo stadijoje, vykdymo procesą; galiu nesuderinti viešųjų ir privačių interesų ir galiu būti šališkas (-a).
4.	Esu perspėtas (-a), kad pažeidęs (-usi) šį pasižadėjimą, atsakysiu teisės aktų nustatyta tvarka ir turėsiu atlyginti savivaldybės administracijai padarytus nuostolius.

______________________		____________________________
(Parašas)	 			(Vardas ir pavardė) 	
________________	
Projekto „Laikinosios nakvynės namų padalinio išplėtimas ir modernizavimas  Marijampolės savivaldybėje“  partnerio atrankos tvarkos aprašo
	5 priedas

(Deklaracijos forma)

DEKLARACIJA
	

	(data)




Aš, __________________________________ ,veikiantis (-i) Pareiškėjo
		 (vardas ir pavardė)
_____________________________________ vardu, patvirtinu, kad nėra toliau 
                  (pareiškėjo pavadinimas)
nurodytų aplinkybių:
1. Asmuo, turintis teisę veikti pareiškėjo vardu, neturi neišnykusio ar nepanaikinto teistumo už nusikaltimus, nurodytus Lietuvos Respublikos baudžiamojo kodekso XXXIII skyriuje (nusikaltimai valstybės tarnybai ir viešiesiems interesams), taip pat už nusikaltimus, nurodytus Lietuvos Respublikos baudžiamojo kodekso 205 straipsnyje (Apgaulingas pareiškimas apie juridinio asmens veiklą), 206 straipsnyje (Kredito, paskolos ar tikslinės paramos panaudojimas ne pagal paskirtį ar nustatytą tvarką), 207 straipsnyje (Kreditinis sukčiavimas), 219 straipsnyje (Mokesčių nesumokėjimas), 220 straipsnyje (Neteisingų duomenų apie pajamas, pelną ar turtą pateikimas), 222 straipsnyje (Apgaulingas apskaitos tvarkymas) bei 223 straipsnyje (Aplaidus apskaitos tvarkymas).
2. Pareiškėjas nėra sudaręs taikos sutarties su kreditoriais, sustabdęs ar apribojęs savo veiklos.
3. Pareiškėjui nėra iškeltos bylos dėl bankroto arba restruktūrizavimo, nėra pradėtas ikiteisminis tyrimas dėl ūkinės komercinės veiklos arba ji nėra likviduojama, nėra priimtas kreditorių susirinkimo nutarimas bankroto procedūras vykdyti ne teismo tvarka.
4. Nėra įsiteisėjusio teismo sprendimo dėl paramos skyrimo iš ES ir (arba) Lietuvos Respublikos biudžeto lėšų naudojimo pažeidimo.
5. Pareiškėjas yra įvykdęs pareigas, susijusias su mokesčių ir socialinio draudimo įmokų mokėjimu.
6. Pareiškėjas turi pakankamus žmogiškuosius išteklius ir tinkamus administracinius gebėjimus įgyvendinti Projektą. 
7. Pareiškėjas Projekto įgyvendinimo laikotarpiu teiks paslaugas, nurodytas Veiksmų plane.
Man yra žinoma, kad šioje deklaracijoje nurodžius klaidinančią ar melagingą informaciją, sudaryta jungtinės veiklos sutartis bus vienašališkai nutraukta.

________________________________   __________   ___________________	
(Asmens, veikiančio Pareiškėjo vardu, pareigos)     (Parašas)	(Vardas ir pavardė)

A. V.
	           ________________
